Jukurit kaudella 2007–2008

Tämä artikkeli käsittelee mikkeliläisen jääkiekkojoukkueen Jukurien kautta 2007–2008 Mestis-sarjassa.

Kauden 2007–2008 kulku
Ennen kauden alkua
Jukureiden valmentajana aloitti 26.3.2007 Kari Makkonen.http://www.jatkoaika.com/mestis.php?sivu=uutiset&id=6785 Avukseen hän sai Jukurien pitkäaikaisen kakkosvalmentajan ja viime kauden loppupuolella päävalmentajana toimineen Pekka Lipiäisen. Kaudella 2006–2007 Jukureiden kakkosvalmentajana toiminut Pasi Parviainen siirtyi valmentamaan Jukureiden A-nuoria.

Jukurit kokivat pahoja menetyksiä kesän aikana, kun hyökkääjät Andreas Sundin, Ossi Pellinen, Ari Kovanen ja Tuomas Tikkanen matkasivat muualle ja Lasse Kanerva lopetti uransa. Lisäksi puolustajat Tuomas Immonen, Simo Mälkiä ja Kaj Öhberg sekä maalivahdit Ari Reunanen ja Kai Tillanen vaihtoivat seuraa. Näin maalivahtiosasto meni uusiksi, ja seura hankki itselleen edellisellä kaudella Hokin mestariksi torjuneen Joni Myllykosken. Kakkoskassarin paikasta käytiin kova taistelu Jukka Kuusivuoren ja Pekka Lahikaisen välillä. Kummatkin olivat Jukureissa try-outilla 30.8. asti, mutta Jukuri-kasvatti Pekka Lahikainen teki kahden vuoden sopimuksen.
Kenttäpelaajista tärkeimmät jatkosopimukset tehtiin Petri Lehtosen, Antti Laakson, Tomi Lindforsin, Lauri Kinoksen, Turo Asplundin ja Timo Kuuluvaisen kanssa. Lisäksi joukkue hankki itselleen edellisellä kaudella Kiekko-Vantaan paidassa Mestiksen maalipörssin voittaneen Jussi-Mikko Makkosen, Jesse Urosen Jokereista, Kalle Mäkisen Jypin A-junioreista ja Jani Tossavaisen HeKistä. Puolustus vahvistui Olli-Pekka Komulaisella SaPkosta ja Teemu Metsolla Kärpistä.

Harjoitusottelut

Jukurit aloitti jääharjoitukset 23. heinäkuuta 2007. Ennen runkosarjan alkua Jukurit pelasi seitsemän harjoitusottelua, joista se voitti viisi ja hävisi kaksi. Ensimmäinen harjoituspeli pelattiin jo 3. elokuuta, kun Jukurit voitti KalPan 4–1. Marski Cupissa Jukurit hävisi Pelicansille vasta rangaistuslaukauskilpailussa 3–4: rangaistuslaukaukset menivät Pelicansille 0–2. Jukurit kohtasi Marski Cupin pronssiottelussa Bluesin, jolle se hävisi 1–2. Jukurit osallistui ennen kauden alkua vielä yhteen turnaukseen, Vantaalla pelattuun Valtti Cupiin, jonka joukkue voitti kaatamalla KooKoon ja finaalissa Titaanit. Tämän jälkeen Jukurit pelasi vielä kaksi harjoitusottelua ennen sarjan alkua, kun se voitti HeKin Heinolassa sekä KooKoon Kouvolassa 3–4. Jukurit vahvisti vielä takalinjojaan ennen kauden alkua lainaamalla Tapparasta Matti Koistisen kahden kuukauden ajaksi.

Runkosarja
Pelitapa
Kaudella 2007–2008 ei pelattu tasonmittauksia tai liigakarsintoja, mutta liigakarsinnat palasivat keväällä 2009. Karsintojen voittaja sai paikan SM-liigasta, mutta häviäjä ei. Karsintoja ei pelata, jos nousukandidaatti ei täytä määriteltyjä ehtoja. Nämä ehdot määritellään myöhemmin Suomen jääkiekkoliitto ry:n liittohallituksen ja Jääkiekon SM-liiga Oy:n kesken.http://www.jatkoaika.com/smliiga.php?sivu=uutiset&id=7112

45 ottelun runkosarja koostuu aiempien vuosien tapaan 12 joukkueen nelinkertaisesta sarjasta sekä otteluista Suomen U20-maajoukkuetta vastaan. Mestis-joukkueet pelaavat kukin yhden kotipelin U20-joukkuetta vastaan. Runkosarjan kahdeksan parasta jatkavat pudotuspeleihin, jotka pelataan paras viidestä -menetelmällä. Viime kaudesta poiketen Mestiksen pudotuspeleistä pudonneet joukkueet eivät enää joudu play out -otteluihin. Mestiksen pudotuspelien ulkopuolelle jääneet neljä seuraa pelaavat viime kauden tapaan play outit, ja ottelusarjojen häviäjät joutuvat Mestis-karsintaan. Mestiksen pistejärjestelmään tehtiin muutoksia, ja se yhdenmukaistettiin Jääkiekon SM-liigan kanssa. Jatkossa suorasta voitosta saa kolme pistettä, jatkoajalla tai rangaistuslaukauskilpailussa saavutetusta voitosta kaksi pistettä sekä jatkoaika/rangaistuslaukauskilpailun häviöstä saa yhden pisteen.

Syyskausi (syys–joulukuu 2007)
Mestiskausi alkoi Jukureiden osalta 12. syyskuuta 2007, kun se kohtasi kotonaan KooKoon ja voitti ottelun lopulta 3–1 lukemin. Jukurit voittivat vielä Jokipojat ja HeKin ennen kuin joukkue kohtasi parempansa Vaasassa ja hävisi Sportille rangaistuslaukaisukilpailuun venyneessä ottelussa 3–2. Ottelun jälkeen Jukurit koki pahan menetyksen, kun joukkue sai tietää, että Matti Koistinen oli saanut edellisen kauden viimeisessä ottelussaan Tapparan A-junioreissa kolmen ottelun pelikiellon ja että Koistisen olisi pitänyt kärsiä rangaistuksensa Jukureissa heti kauden alettua. Koska Koistinen pelasi kuitenkin Jukuri-paidassa kauden ensimmäisessä ottelussa KooKoota vastaan, hänen pelikieltoonsa lisättiin vielä yksi peli, eli hän kärsi rangaistuksensa seuraavissa neljässä ottelussa. Hävityn Sport-pelin jälkeen Jukurit voitti Hokin, SaPkon ja TuTon. TuTo-ottelussa kävivät tunteetkin kuumina, sillä TuTon Iiro Junnila haastoi Jukureiden Timo Kuuluvaisen tappeluun. Kuuluvainen ei kuitenkaan lähtenyt leikkiin mukaan, ja Junnila hankki itselleen kolmen ottelun pelikiellon melko yksipuolisesta tappelusta. Jukurit voittivat lopulta TuTon rangaistuslaukaisukilpailun jälkeen 3–2. 

Takki auki seuraavaan otteluun lähtenyt vierasjoukkue Jukurit sai Lempäälän Kisalta kylmää kyytiä, kun se hävisi ottelun 4–2. Jukurit ja JYP vaihtoivat pelaajiaan 10.10.2007, kun Jukureiden Ilkka Vaarasuo matkasi Jyväskylään ja JYPin Erkka Leppänen ja Samuli Piiroinen matkasivat puolestaan Mikkeliin. Jukureita oli vaivannut koko alkukauden tehottomuus: joukkue ei ollut saanut yhdessäkään pelissä aikaiseksi yli kolmea maalia. Lempäälässä hävityn ottelun jälkeen Jukurit-luotsi Kari Makkonen oli pitänyt joukkueelle puhuttelun, ja Kotkassa Titaaneita vastaan käydyssä kamppailussa oli asenne kohdallaan: Jukurit voittivat 0–5. Tämän jälkeen Jukurit kaatoi K-Vantaa ja Salamat vasta rankkareilla 4–3 ja 4–5, mutta Kookoo kuitenkin voitti Jukurit Kouvolassa 4–2. Ottelun jälkeen (20.10.) JYP kutsui Jukureissa lainassa olleen hyökkääjänsä Samuli Piiroisen vahvuuteensa kaavailtua nopeammin sekä Tommi Hannuksen loukkaantumisen myötä. Kouvolan tappion jälkeen Jukureilla alkoi neljän ottelun voittoputki, kun Jukurit voitti HeKin (4–2), Jokipojat (3–2), Sportin (3–2ja.) ja SaPKon (2–5). Jukurit menetti ennen SaPko-peliä (2.11.) Tapparasta lainassa olleen puolustaja Matti Koistisen, joka matkasi takaisin Tampereelle, ja SaPko -pelin jälkeen JYPistä lainassa olleen puolustaja Erkka Leppäsen. Jukureilla on tässä vaiheessa kautta puolentoista viikon kestoinen pelitauko samoin kuin SM-liiganjoukkueilla, joilla on maajoukkuetauko Karjala-turnauksen vuoksi.

Jukureiden pelit jatkuivat 14.11., kun se kohtasi Kajaanin Hokin Kalevankankaalla. Jukurit sai ennen peliä Ässistä Joonas Kemppaisen ja Sakari Salmisen lainaksi kuukaudeksi (13.12 asti), sillä Antti Laakso (jalkavaiva), Tero Kettunen (luistimen viilto kaulassa), Taneli Hiltunen ja Anssi Laitinen eivät olleet pelikunnossa. Tehoton Jukurit hävisi pelin Hokille 1–3 ja koki vasta tässä vaiheessa kauden ensimmäisen kotitappion. Pelin jälkeisenä päivänä julkaistiin jälleen uusi lainasopimus, kun Lukon Nico Aaltonen liittyi joukkueeseen. Näin Jukureissa oli kolme uutta 19-vuotiasta hyökkääjää, jotka muodostavat hyökkäyskolmikon Salminen-Kemppainen-Aaltonen. Aaltosen sopimus päättyi 9.12. Kolmikko pelaa Jukureiden ohella myös Suomen U20 maajoukkueessa, joka valmistautuu MM-kisoihin pelamalla kertaalleen jokaista Mestis-joukkuetta vastaan. Tämän jälkeen Jukurit palasi voittokantaan voittamalla Titaanit 5–1, kun Antti Laakso palasi joukkueen kokoonpanoon. 

Neljän päivän päästä Jukurit koki niukan tappion Turussa, kun se hävisi TuTolle 3–2. Tappiosta sisuuntunut Jukuri-lauma voitti samaisen viikon lauantaina LeKin Mikkelissä maalein 6–3. Jukurit lainasi päivää ennen K-Vantaa-peliä vähänlaisesti peliaikaa saaneen hyökkääjän Jani Tossavaisen Titaaneihin 14.12. asti kestävällä lainasopimuksella.
Jukurit hävisi Vantaalla 3–4 Max Wärnin viime hetken alivoimamaalilla. Seuraava ottelu pelattiin Mikkelissä 1.12, kun vastaan asettui Salamat. Ennen ottelua Markku Erholtz liittyi Jukuri-joukkueeseen HPK:sta 15.12. asti kestävällä lainasopimuksella. "Mielelläni näkisin miehen riveissämme myös kevätkaudellakin" totesi Jukurien toimitusjohtaja Mikko Romo. Jukurit voitti ottelun 5–1, ja Erekin sai yhden tehopisteen. Jukurit hävisi toistamiseen tällä kaudella KooKoolle tiukassa kärkiottelussa Mikkelissä 4–6, minkä jälkeen oli aika kohdata Jokipojat. Joensuun ottelu oli viimeinen Jukureiden nuorisoketjulle Salminen-Kemppainen-Aaltonen. Jukurit lähti otteluun ilman sairaana olevia Aaltosta ja Erholtzia sekä pitkäaikaistoipilasta Tuomo Jormakkaa ja Titaaneilla lainassa olevaa Jani Tossavaista. Jukurit voitti Joensuussa hienosti 1–2. 

Jukurit voitti seuraavaksi Suomen U20 maajoukkueen 1–0, minkä jälkeen Erholtz palasi joukkueen kokoonpanoon ja Jukurit korvasi lainassa olleen nuorisoketjun omallaan: Hiltunen-Mäkinen-Kiukas. Illan ainoasta maalista vastasi Tomi Lindfors. Jukurit onnistui myös katkaisemaan yhdeksän ottelun voitto-tappio-voitto -putkensa voittamalla kaksi peliä peräkkäin. Jukurit kohtasi vielä Sportin ja HeKin vieraissa ennen joulutaukoa. Juuri Juhani Tammisen päävalmentajakseen saanut Sport kaatui 2–4 ja HeKi 4–7. HeKi-ottelussa oli mukana Titaaneista takaisin tullut Jani Tossavainen. Jukurit olivat ennen joulutaukoa sarjassa kolmantana 56 pisteellään: KooKoolla oli piste enemmän ja TuTolla 3 pistettä. TuTo oli pelannut yhden pelin enemmän kuin KooKoo ja Jukurit.

Kahden viikon joulutauon jälkeen vuoden 2007 puolelle mahtui vielä yksi peli Kajaanissa, kun Jukurit kaatoi Hokin maalein 2–4. Tuomo Jormakka palasi pelaavaan kokoonpanoon ja tekaisi maalinkin. Erholtz palasi HPK:hon. Tässä ottelussa tehtiin myös Jukurien I Divisioona/Mestis-historian 2000. maali, jonka teki Tero Kettunen tyhjiin. 

Kevätkausi (tammi–maaliskuu 2008)
Tässä välissä pidettiin viikon tauko, ja pelit jatkuivat 5.1.2008, kun Jukurit kohtasi SaPkon Mikkelissä. Jukurit hävisi pelin 2–3 rankkarikilpailun jälkeen. Ottelu oli Jukureilta kauden surkein esitys, ja Makkonen totesikin ottelun jälkeen: "Tällaisella pelillä kymmenen maalin tappio ei riitä TuToa vastaan keskiviikkona." Jukurit lainasi JYPistä tammikuu  ajaksi Henrik Forsberin ja aiemmin tällä kaudella Mikkelissä käväisseen Erkka Leppäsen. Makkosen ennustamat kymmenen maalin tappiolukemat eivät sentään toteutuneet, mutta lukemat olivat rumat: 2–8. Tappio oli suurilukuisin, joka Mikkelissä on koettu Mestis-aikakaudella. Jukurien tappioputki jatkui Lempäälässä, kun joukkue hävisi LeKille 3–1, ja Kotkasta lähdettiin kotiin 1–0 tappio niskassa rankkareiden jälkeen.  

Neljän ottelun tappioputki meni poikki lauantaina Kalevankankaalla, kun Jukurit voitti Kiekko-Vantaan hyvän pelin jälkeen 5–2. Tässä vaiheessa kautta Jukurit sai Tapparasta alkukaudella Jukureissa pari kuukautta kiekkoilleen Matti Koistisen loppukaudeksi riveihinsä. Jukurit voitti myös seuraavan ottelun Kirkkonummella Salamia vastaan 2–5. Seuraavaksi Jukurit matkasi Kouvolaan, jonne saapuivat myös Urheilukanavan kamerat. Jukurit voitti tapahtumarikkaan ja erittäin viihdyttävän ottelun 1–2. "Jukurit onnistui hyvin 60 minuutin prässissään ja oli niskan päällä. Olisi ollut vääryys, mikäli KooKoo olisi voittanut", kommentoi Petteri Sihvonen. Timo Kuuluvainen loukkaantui ottelussa Jani Honkasen taklattua häntä. Tiken olkapää kuvattiin, ja hän oli poissa ainakin pari viikkoa. Jukurien kapteenina toimi väliaikaisesti varakapteeni Ilkka Kallioinen. Jukurit hävisi Heinolassa 0–1. Ottelu oli kauden ensimmäinen, jossa Jukurit ei saanut yhtään maalia aikaan. 

Tammikuun viimeisenä päivänä myös Jukuri-miehistö koki pelaajamuutoksia, kun JYPiltä lainassa olleet Erkka Leppänen ja Henrik Forsberg matkasivat takaisin JYPin riveihin ja Mika Rontti saapui Jokereista vahvistamaan Jukurien puolustusta. Jukurit voitti Jokipojat 5–3, ja viikon tauon jälkeen Tamin Sport saapui Kalevankankaalle. 7.2.2008 Jukurit ilmoitti Kari Makkosen kahden vuoden jatkosopimuksesta sekä sen, että seuralla on yhtiöittämisprosessi meneillään. Jäähalliin kaivattiin ravintola- ja aitiotiloja, ja nyt selvitettiin sitä mahdollisuutta, että osa rahoituksesta tulisi yksityiseltä sektorilta.http://www.jukurit.fi/jukurit/www/fi/index.php?we_objectID=4969&pid=5389

Jukurit voitti Sportin rangaistuslaukauksilla 2–1 mutta hävisi kolme seuraavaa otteluaan SaPkolle, Hokille ja TuTolle. Jukurit palasi voittokantaan voittamalla Titaanit 3–1 sekä LeKin 3–0. Seuraavassa ottelussa Salamoita vastaan Kalevankankaalla koettiin yllätys, sillä kaikki Jukurien pelit tähän asti torjunut Joni Myllykoski availi luukkua ja Pekka Lahikainen teki Mestis-debyyttinsä. Jukurit voitti tuon ottelun 4–1 mutta joutui tyytymään kolmanteen sijaan, sillä se hävisi runkosarjan päätösottelun Vantaalla 3–2. Näin Jukurit sai Sportin puolivälieriin vastaansa. Mikäli Jukurit olisi voittanut Vantaan, se olisi sijoittunut toiseksi ja saanut vastaansa viime aikoina heikosti pelanneen Jokipojat. TuTo voitti runkosarjan ylivoimaisesti 105 pisteellä, kun taas toiseksi sijoittuneelle KooKoolle pisteitä kertyi 84, kuten myös Jukureille. KooKoo sijoittui kuitenkin Jukurien edelle, sillä KooKoon maaliero oli kaksi maalia Jukureita parempi. Näin ollen toinenkaan sija ei jäänyt Jukureilta kauas.

Runkosarjan jälkeiset play off -ottelut

Jukurien kausi jatkui runkosarjan jälkeen play off -peleissä. Mestiksen play offit pelattiin paras viidestä -systeemillä. Runkosarjassa kolmanneksi sijoittunut Jukurit sai puolivälierävastustajakseen nousukuntoisen Juhani Tammisen luotsaaman Vaasan Sportin. Jukurit voitti ensimmäisen koitoksen 2–1, kun Sport teki kavennusmaalin viimeisellä sekunnilla. Ottelun viimeisellä minuutilla Mikkelin katsomossajoukkotappelu. Tapahtuneen seurauksena Suomen Jääkiekkoliitto kiristi Mestiksen play off -pelien turvallisuusjärjestelyjä lisäämällä järjestyksenvalvojien määrää, kun taas Sport määräsi Mikkelissä riehuneille faneilleen porttikiellon loppukauden peleihinsä http://www.vaasansport.fi/?tocID=28&nID=340, ja Jukurit rakensi kolme metriä korkean karsinan vierasfanikatsomon ympärille.http://www.iltasanomat.fi/urheilu/uutinen.asp?id=1499435

Sport tasoitti otteluvoitot maanantaina Vaasassa 1–1. Jukurit johti ottelua jo 0–3, mutta Sport kiri ohi ja latoi loppunumeroiksi 7–4. Seuraavassa ottelussa Mikkelissä Jukurit ei saanut ainuttakaan maalia aikaiseksi: ottelu päättyi 0–3. Ottelusarja oli ensimmäistä kertaa katkolla perjantaina Urheilukanavan televisioimassa ottelussa Vaasassa Sportille. Sport teki ottelun avausmaalin, mutta Jukurit teki kaksi seuraavaa. Sport tasoitti ottelun kolmannen erän alussa, mutta Antti Laakso ohjasi Matti Koistisen lyöntilaukauksen siniviivalta ylivoimalla maaliin ajassa 52:26. Jesse Uronen oli ottelussa mukana puolitoipilaana, ja hän teki Jukurien avausmaalin. Kuten molemmat valmentajat olivat ennakoineet Mestiksen play off -infossa, ottelusarja venyi aina viidenteen otteluun saakka. Se pelattiin heti seuraavana päivänä eli lauantaina Mikkelissä. Ensin joukkueilla oli edessä seitsemän tunnin bussimatka. Sport aloitti ottelun hyvällä sykkeellä, ja Mikael Hallbäck juhli Sportin avausmaalia jo ajassa 5:30. Jukurit tasoitti ottelun Mika Rontin ylivoimamaalilla erän lopussa. Timo Kuuluvainen onnistui toisen erän puolivälissä sekä kolmannen erän alussa ylivoimalla. Jukurit johti peliä 3–1. Jukurit jäähyili pelin lopussa, ja Sport pääsi pelaamaan 6–3 ylivoimaa otettuaan Eero Väreen pois maalilta. Puntit kaventuivat hieman, kun Markus Jämsä joutui jäähylle. Sport teki ylivoimalla yhden maalin, mutta se ei riittänyt. Sport lähti kesälomille ja Jukurit välieriin voitoin 3–2.

Välierissä Jukureita vastaan asettui Hokki. Ensimmäinen ottelu pelattiin jo maanantaina Kajaanissa. Hokki voitti 4–1: Jukurien ainokaisesta maalista vastasi Tero Kettunen. Kuten koko kauden, Jukureita vaivasi ottelussa tehottomuus: Hokki-vahti Mikko Rossille kertyi peräti 32 torjuntaa, kun taas Jonk Myllykoskella torjuntoja oli vain 14. Toinen ottelu pelattiin Mikkelissä keskiviikkona, jolloin Hokki voitti 3–4. Jukurien otteissa näkyi rankan Sport-sarjan jälkeinen väsymys, ja kaikki Hokki-maalit syntyivät puolustuspään virheistä. Sarja oli ensimmäisen kerran katkolla seuraavana päivänä Kajaanissa. Jukurit voitti tuon ottelun 3–7. Kari Makkosen mukaan joukkue ei vieläkään pelannut aivan kauden parasta peliään, mutta voittoon se riitti. Seuraavan kerran joukkueet kohtasivat Mikkelissä lauantaina. Jukurit tasoitti voitot 2–2 voittamalla toistamiseen Hokin 2–1. Antti Laakso teki voittomaalin ajassa 46:51. Hokki kuitenkin voitti viidennen ottelun Kajaanissa 6–2 ja eteni finaaleihin TuToa vastaan. 

Jukurien pelit jatkuivat KooKoota vastaan pronssiottelussa perjantaina Kalevankankaalla. Ottelu päättyi 4–2, ja Jukurit voitti näin ollen Mestis-pronssia.

Tietoja ja tilastoja

Jukurit menetti pitkäaikaisen kapteeninsa, kun Lasse Kanerva lopetti uransa edellisenä kautena. Alkusyksyn harjoitusotteluissa kapteenina toimi Esa Hämäläinen. Joukkueen kapteeniksi Mestis-kauteen 2007–2008 valittiin Timo Kuuluvainen. Kuuluvainen loukkaantui ottelussa KooKoo-Jukurit, ja varakapteeni Ilkka Kallioinen toimi muutaman ottelun Kuuluvaisen tuuraajana. Jukurit jäädytti Lasse Kanervan pelinumeron #24 ja nosti hänen paitansa 26.10.2007 TV-ottelussa Jukurit-Jokipojat Mikkelin jäähallin kattoon. 

Tero Kettunen teki 29.12.2007 ottelussa Hokki-Jukurit Jukurien I divisioona/Mestis-historian 2000. maalin tekemällä loppunumeroiksi 2–4 tyhjään maaliin.

Runkosarja

 Joni Myllykoski pelasi kaikissa paitsi yhdessä (44) ottelussa tolppien välissä. Hänen torjuntaprosentikseen tuli 92,13 %. Hän torjui 1 112 ja päästi sisään 95 kiekkoa. Nollapelejä kertyi neljä.
 Pekka Lahikainen pelasi yhdessä ottelussa, 29.2.2008 Jukurit-Salamat 4–1. Hänen torjuntaprosentikseen tuossa ottelussa tuli 94,74 %.

Jukurien tehokkain pelaaja oli jälleen kerran Petri Lehtonen, joka on saalisti 44:ssä pelaamassaan ottelussa tehot 15+22=37. Tämä lukema oikeutti pistepörssin 18. sijaan. Jesse Uronen oli kovin maalintekijä 16 maalillaan.

Play off

Joni Myllykoski pelasi kaikki viisi Sport-ottelua, kaikki viisi Hokki-ottelua sekä pronssiottelun KooKoota vastaan Jukuri-maalilla. Hänen torjuntaprosentikseen kertyi 91,10 %. Timo Kuuluvainen voitti Jukurien pistepörssin, ja hän johtaa koko Mestiksen pistepörssiä tehoin 6+7.

Harjoitusottelut

 Pvm Kotijoukkue Vierasjoukkue Tulos Jukurien maalintekijät Kilpailu 3.8.2007 Jukurit  KalPa  4–1  Tuomo Kortelainen, Jussi-Mikko Makkonen, Tero Kettunen, Tomi Lindfors  harjoitusottelu  10.8.2007  Jukurit  Pelicans 3–4 RL Jussi-Mikko Makkonen, Lauri Kinos, Tero Kettunen  Marski Cup 11.8.2007  Jukurit  Blues 1–3  Eero Hyvärinen  Marski Cup 16.8.2007  SaPko  Jukurit 4–5 Teemu  Metso, Anssi Laitinen, Jussi-Mikko Makkonen, Turo Asplund, Timo Kuuluvainen  harjoitusottelu 17.8.2007  Jukurit  SaPko 4–0 Jesse Kiukas, Turo Asplund, Taneli Hiltunen, Jussi-Mikko Makkonen  harjoituottelu 24.8.2007  Jukurit  KooKoo 4–2 Anssi Laitinen, Antti Laakso, Timo Kuuluvainen, Tuomo Jormakka  Valtti Areena Cup 25.8.2007  Titaanit  Jukurit 1–2 RLTero Kettunen (2)  Valtti Areena Cup 24.8.2007  HeKi  Jukurit 3–4 RL Timo Kuuluvainen, Matti Koistinen, Turo Asplund, (ei tietoa RL maaleista)  harjoitusottelu 5.9.2007  KooKoo  Jukurit 3–4 Lauri Kinos, Ilkka Vaarasuo, Timo Kuuluvainen, Jussi-Mikko Makkonen  harjoitusottelu

Runkosarja

 Pvm Kotijoukkue Vierasjoukkue Tulos Jukurien maalintekijät Kilpailu 12.9.2007 Jukurit  KooKoo  3–1  Tomi Lindfors, Tuomo Jormakka, Timo Kuuluvainen  Mestis  14.9.2007 Jokipojat  Jukurit  1–2  Antti Laakso, Lauri Kinos  Mestis  16.9.2007 Jukurit  HeKi  3–0  Jussi-Mikko Makkonen, Jesse Uronen, Timo Kuuluvainen  Mestis  21.9.2007 Sport  Jukurit  3–2 RL  Petri Lehtonen, Matti Koistinen  Mestis  26.9.2007 Hokki  Jukurit  1–2 JA  Turo Asplund, Antti Laakso  Mestis  28.9.2007 Jukurit  SaPko  3–2  Eero Hyvärinen, Tuomo Kortelainen, Ilkka Kallioinen  Mestis  3.10.2007 Jukurit  TuTo  3–2 RL  Timo Kuuluvanen, Jussi-Mikko Makkonen RL maali: Petri LehtonenRL ei maalia: Makkonen  Mestis  5.10.2007 LeKi  Jukurit  4–2  Ilkka Vaarasuo, Jussi-Mikko Makkonen  Mestis  12.10.2007 Titaanit  Jukurit  0–5  Tomi Lindfors, Petri Lehtonen (2), Lauri Kinos, Eero Hyvärinen  Mestis  13.10.2007 Jukurit  K-Vantaa  4–3 RL  Jesse Uronen, Lauri Kinos (2)RL maalit: Petri Lehtonen, Ilkka Kallioinen, Samuli Piiroinen  Mestis  17.10.2007 Salamat  Jukurit  4–5 RL  Lauri Kinos, Janne Jaakkola, Samuli Piiroinen (2), RL maalit: Samuli Piiroinen, Jussi- Mikko MakkonenRL ei maalia: Lehtonen, Kallioinen, Piiroinen (2), Makkonen (2), Jaakkola, Asplund  Mestis  20.10.2007 KooKoo  Jukurit  4–2  Timo Kuuluvainen, Jussi-Mikko Makkonen  Mestis  24.10.2007 Jukurit  HeKi  4–2  Antti Laakso, Jesse Kiukas, Timo Kuuluvainen (2)  Mestis  26.10.2007 Jukurit  Jokipojat  3–2  Jesse Uronen, Timo Kuuluvainen, Tuomo Kortelainen  Mestis  31.10.2007 Jukurit  Sport  3–2 JA  Matti Koistinen, Timo Kuuluvainen, Jussi-Mikko Makkonen  Mestis  2.11.2007 SaPKo  Jukurit  2–5  Timo Kuuluvainen, Jesse Uronen (3), Petri Lehtonen  Mestis  14.11.2007 Jukurit  HeKi  4–2  Antti Laakso, Jesse Kiukas, Timo Kuuluvainen (2)  Mestis  13.10.2007 Jukurit  Hokki  1–3  Timo Kuuluvainen  Mestis  18.11.2007 Jukurit  Titaanit  5–1  Petri Lehtonen (2), Ilkka Kallioinen, Nico Aaltonen, Tuomo Kortelainen  Mestis  21.11.2007 TuTo  Jukurit  3–2  Tuomo Kortelainen, Joonas Kemppainen  Mestis  24.11.2007 Jukurit  LeKi  6–3  Jesse Uronen, Tero Kettunen (2), Antti Laakso, Sakari Salminen  Mestis 28.11.2007 K-Vantaa  Jukurit  4–3  Nico Aaltonen, Esa Hämäläinen, Antti Laakso  Mestis 1.12.2007 Jukurit  Salamat  5–1  Nico Aaltonen, Timo Kuuluvainen, Lauri Kinos, Janne Jaakkola, Petri Lehtonen  Mestis 5.12.2007 Jukurit  KooKoo  4–6  Jussi-Mikko Makkonen, Ilkka Kallioinen, Tero Kettunen (2)  Mestis 8.12.2007 Jukurit  Jokipojat  2–1  Jussi-Mikko Makkonen, Turo Asplund  Mestis 12.12.2007 Jukurit  Suomi U20  1–0  Tomi Lindfors  Mestis 14.12.2007 Sport  Jukurit  2–4  Jussi-Mikko Makkonen, Markku Erholtz, Turo Asplund (2)  Mestis 15.12.2007 HeKi  Jukurit  4–7  Petri Lehtonen (2), Esa Hämäläinen, Olli-Pekka Komulainen (2), Jussi-Mikko Makkonen, Ilkka Kallioinen  Mestis 29.12.2007 Hokki  Jukurit  2–4  Tuomo Jormakka, Turo Asplund, Petri Lehtonen, Tero Kettunen  Mestis 5.1.2008 Jukurit  SaPko  2–3 RL  Jesse Uronen, Turo AsplundRL ei maalia: Lehtonen, Makkonen, Asplund, Kettunen, Kallioinen  Mestis  9.1.2008 Jukurit  TuTo  2–8  Erkka Leppänen, Jesse Uronen  Mestis  11.1.2008 LeKi  Jukurit  3–1  Lauri Kinos  Mestis  16.1.2008 Titaanit  Jukurit  1–0 RL  RL ei maalia: Makkonen, Lehtonen  Mestis  19.1.2008 Jukurit  K-Vantaa  5–2  Antti Laakso, Ilkka Kallioinen, Tero Kettunen, Henrik Forsberg, Turo Asplund  Mestis  23.1.2008 Salamat  Jukurit  2–5  Eero Hyvärinen, Petri Lehtonen (2), Tomi Lindfors, Jesse Uronen  Mestis  25.1.2008 KooKoo  Jukurit  1–2  Turo Asplund, Petri Lehtonen  Mestis  30.1.2008 HeKi  Jukurit  1–0    Mestis 2.2.2008 Jukurit  Jokipojat  5–3  Matti Koistinen, Eero Hyvärinen, Jesse Uronen (2), Tomi Lindfors  Mestis 8.2.2008 Jukurit  Sport  2–1 RL  Janne Jaakkola, Lauri KinosRL ei maalia: Asplund, Laakso Mestis 13.2.2008 SaPko  Jukurit  2–1  Tero Kettunen  Mestis 15.2.2008 Jukurit  Hokki  2–3  Petri Lehtonen, Jesse Uronen  Mestis 22.2.2008 TuTo  Jukurit  3–0    Mestis 23.2.2008 Jukurit  Titaanit  3–1  Matti Koistinen, Tuomo Jormakka, Jesse Uronen  Mestis 27.2.2008 Jukurit  LeKi  3–0  Turo Asplund, Jesse Uronen, Jussi-Mikko Makkonen  Mestis 29.2.2008 Jukurit  Salamat  4–1  Jani Tossavainen, Turo Asplund, Tero Kettunen, Tomi Lindfors  Mestis 5.3.2008 K-Vantaa  Jukurit  3–2  Olli-Pekka Komulainen, Tuomo Kortelainen  Mestis

Mestis Play off 2008

Puolivälierät

 Pvm Kotijoukkue Vierasjoukkue Tulos Voitot Jukurien maalintekijät Kilpailu 8.3.2008 Jukurit  Sport  2–1  1-0  Jussi-Mikko Makkonen (2)  Mestis Play off 2008 10.3.2008 Sport  Jukurit  7–4  1-1  Jussi-Mikko Makkonen, Tuomo Kortelainen, Tero Kettunen, Antti Laakso  Mestis Play off 2008 12.3.2008 Jukurit  Sport  0–3  1-2   Mestis Play off 2008 14.3.2008 Sport  Jukurit  2–3  2-2  Jesse Uronen, Tomi Lindfors, Antti Laakso  Mestis Play off 2008 15.3.2008 Jukurit  Sport  3–2  3-2  Mika Rontti, Timo Kuuluvainen (2)  Mestis Play off 2008

Välierät

 Pvm Kotijoukkue Vierasjoukkue Tulos Voitot Jukurien maalintekijät Kilpailu 17.3.2008 Hokki  Jukurit  4-1  1-0  Tero Kettunen  Mestis Play off 2008 19.3.2008 Jukurit  Hokki  3-4  0-2  Tuomo Jormakka, Timo Kuluvainen, Jussi-Mikko Makkonen  Mestis Play off 2008 20.3.2008 Hokki  Jukurit  3-7  2-1  Tero Kettunen (2), Timo Kuuluvainen, Janne Jaakkola, Turo Asplund (2), Tuomo Kortelainen,  Mestis Play off 2008 22.3.2008 Jukurit  Hokki  2-1  2-2  Jussi-Mikko Makkonen, Antti Laakso  Mestis Play off 2008 25.3.2008 Hokki  Jukurit  6-2  3-2  Lauri Kinos, Turo Asplund  Mestis Play off 2008

Pronssi-ottelu

 Pvm Kotijoukkue Vierasjoukkue Tulos Tilastot Kilpailu 28.3.2008 Jukurit  KooKoo  4-2 1-0 Timo Kuuluvainen (Kalle Mäkinen) YV, Jukurit2-0 Jesse Uronen (Janne Jaakkola, Tomi Lindfors), Jukurit3-0 Lauri Kinos (Petri Lehtonen, Mika Rontti) YV, Jukurit3-1 Miikka Lindholm (Tatu Miettinen, Michael Kolarz) YV SR, KooKoo3-2 Petri Pyhäjärvi (Jani Honkanen, Samu Vilkman) YV, KooKoo4-2 Timo Kuuluvainen (Jussi-Mikko Makkonen) TM, JukuritJoni Myllykoski 12+4+12=28, JukuritAntti Härmä 10+13+10=33, KooKoo  Mestis Play off 2008

Jukureiden pelaajat kaudella 2007–2008
Kauden 2007–2008 lopullinen joukkue
MaalivahditNumeroPelaajaHanskakäsiSopimusSyntymäpaikka3020px|SuomalainenJoni MyllykoskiV2008Tornio, Suomi3520px|SuomalainenPekka LahikainenV2009Mikkeli, Suomi

PuolustajatNumeroPelaajaKätisyysSopimusSyntymäpaikka320px|SuomalainenTeemu MetsoV2008Oulu, Suomi520px|SuomalainenOlli-Pekka KomulainenV2008Kuopio, Suomi620px|SuomalainenLauri KinosV2008Jyväskylä, Suomi720px|SuomalainenMatti KoistinenV2008Outokumpu, Suomi820px|SuomalainenEero HyvärinenV2008Jyväskylä, Suomi920px|SuomalainenTuomo KortelainenV2008*Jyväskylän Maalaiskunta, Suomi1520px|SuomalainenEsa HämäläinenV2008Juva, Suomi2220px|SuomalainenIlkka Kallioinen AV2008Jyväskylä, Suomi2820px|SuomalainenMika RonttiV2008Pori, Suomi

HyökkääjätNumeroPelaajaKätisyysPelipaikkaSopimusSyntymäpaikka220px|SuomalainenKalle MäkinenOLH2008Jyväskylä, Suomi1020px|SuomalainenTimo Kuuluvainen CVLH2008Kuusankoski, Suomi1120px|SuomalainenJesse KiukasVLH2008Mikkeli, Suomi1220px|SuomalainenAntti LaaksoVLH2008 (2009)Forssa, Suomi1320px|SuomalainenTaneli HiltunenVLH2008Mikkeli, Suomi1420px|SuomalainenJussi-Mikko MakkonenVLH2008Lahti, Suomi1620px|SuomalainenJesse UronenOOLH2008Helsinki, Suomi1720px|SuomalainenJanne JaakkolaVKH2008Tampere, Suomi1820px|SuomalainenTuomo JormakkaVLH2008Jyväskylän Maalaiskunta, Suomi1920px|SuomalainenTomi LindforsVLH2008Vantaa, Suomi2020px|SuomalainenAnssi LaitinenVLH2008*Mikkeli, Suomi2320px|SuomalainenTuro AsplundVKH2008Jyväskylä, Suomi2620px|SuomalainenJani TossavainenVKH2008Helsinki, Suomi2720px|SuomalainenTero KettunenVLH2008Jyväskylä, Suomi3120px|SuomalainenPetri Lehtonen AVKH2008 (2009)Forssa, Suomi

Vastuuvalmentaja Kari Makkonen

Apuvalmentaja Pekka Lipiäinen

(* loukkaantuneena loppukauden)

Kauden aikana Jukureissa pelanneet pelaajat

 #29 Henrik Forsberg, pelasi kuukauden Jukureissa lainalla mutta palasi JYPiin (7.1.–31.1.). Seitsemässä ottelussa tehot 1+1=2. 
 #7 Markku Erholtz, pelasi Jukureissa viisi ottelua (30.11.–15.12.) tehoin 1+5=6.
 #25 Sakari Salminen, pelasi kuukauden Jukureissa (14.11.–9.12.). Kahdeksassa ottelussa tehot 1+5=6. Pelasi Jukurien ohella myös Suomen U20-maajoukkueessa. Ässä-pelaaja haki Jukureista samassa ketjussa pelanneiden Kemppaisen ja Aaltosen kanssa yhteistä peliaikaa.
 #28 Joonas Kemppainen, pelasi kuukauden Jukureissa (14.11.–9.12.). Kahdeksassa ottelussa tehot 1+5=6. Pelasi Jukurien ohella myös Suomen U20-maajoukkueessa. Ässä-pelaaja haki Jukureista samassa ketjussa pelanneiden Salmisen ja Aaltosen kanssa yhteistä peliaikaa.
 #7/#29 Nico Aaltonen, pelasi kuukauden Jukureissa (15.11.–9.12.). Kuudessa ottelussa tehot 3+1=4. Pelasi Jukurien ohella myös Suomen U20-maajoukkueessa. Lukko-pelaaja haki Jukureista samassa ketjussa pelanneiden Kemppaisen ja Salmisen kanssa yhteistä peliaikaa.
 #25 Erkka Leppänen, pelasi syksyllä ja tammikuussa kuukauden Jukureissa (10.10.–4.11, 7.1.–31.1.) 13 ottelussa tehoin 1+3=4. 
 #28 Samuli Piiroinen, pelasi Jukureissa (10.10.–23.10.) neljä peliä tehoin 3+1=4.
 #29 Ilkka Vaarasuo, pelasi alkukauden Jukureissa (30.8.–08.10.). Kahdeksassa ottelussa tehot 1+4=5. Siirtyi JYPiin.
 #25 Simo Karjalainen, oli try-outilla elokuussa, ei sopimusta.
 #1 Jukka Kuusivuori, oli try-outilla elokuussa, ei sopimusta.

Jukuri-siirrot kaudella 2007–2008

Jukureista lähtevät pelaajatPvm.PelaajaEdellinen seura →Uusi seuraSopimus31.1.2008Erkka LeppänenMikkelin Jukurit →JYP, Jyväskylä Paluu lainalta31.1.2008Henrik ForsbergMikkelin Jukurit →JYP, Jyväskylä Paluu lainalta15.12.2007Markku ErholtzMikkelin Jukurit →HPK, Hämeenlinna Paluu lainalta9.12.2007Sakari SalminenMikkelin Jukurit →Ässät, Pori Paluu lainalta9.12.2007Joonas KemppainenMikkelin Jukurit →Ässät, Pori Paluu lainalta9.12.2007Nico AaltonenMikkelin Jukurit →Lukko, Rauma Paluu lainalta27.11.2007Jani TossavainenMikkelin Jukurit →Titaanit, Kotka 14.12.2007 (laina)4.11.2007Erkka LeppänenMikkelin Jukurit →JYP, Jyväskylä Paluu lainalta1.11.2007Matti KoistinenMikkelin Jukurit →Tappara, Tampere Paluu lainalta23.10.2007Samuli PiiroinenMikkelin Jukurit →JYP, Jyväskylä Paluu lainalta10.10.2007Ilkka VaarasuoMikkelin Jukurit →JYP, Jyväskylä200830.8.2007Jukka KuusivuoriMikkelin Jukurit →Try-Out Jukureissa päättyi-30.8.2007Simo KarjalainenMikkelin Jukurit →Titaanit, KotkaTry-Out9.5.2007Kai TillanenMikkelin Jukurit →Titaanit, Kotka200830.4.2007Simo MälkiäMikkelin Jukurit →SaiPa, Lappeenranta200920.4.2007Ossi PellinenMikkelin Jukurit →HPK, HämeenlinnaTry-Out10.4.2007Andreas SundinMikkelin Jukurit →Bofors IK, Allsvenskan SWE200810.4.2007Ari KovanenMikkelin Jukurit →Lukko, RaumaTry-Out

Jukureihin saapuvat pelaajatPvm.PelaajaEdellinen seura →Uusi seuraSopimus31.1.2008Mika RonttiJokerit, Helsinki →Mikkelin Jukurit200823.1.2008Matti KoistinenTappara, Tampere →Mikkelin Jukurit20087.1.2008Henrik ForsbergJYP, Jyväskylä →Mikkelin JukuritLaina 31.1.20087.1.2008Erkka LeppänenJYP, Jyväskylä →Mikkelin JukuritLaina 31.1.200815.12.2007Jani TossavainenTitaanit, Kotka →Mikkelin JukuritPaluu lainalta30.11.2007Markku ErholtzHPK, Hämeenlinna →Mikkelin Jukurit15.12.2007 (laina)15.11.2007Nico AaltonenLukko, Rauma →Mikkelin Jukurit9.12.2007 (laina)13.11.2007Sakari SalminenÄssät, Pori →Mikkelin Jukurit9.12.2007 (laina)13.11.2007Joonas KemppainenÄssät, Pori →Mikkelin Jukurit9.12.2007 (laina)10.10.2007Samuli PiiroinenJYP, Jyväskylä →Mikkelin Jukurit4.11.2007 (laina)10.10.2007Erkka LeppänenJYP, Jyväskylä →Mikkelin Jukurit4.11.2007 (laina)30.8.2007Matti KoistinenTappara, Tampere →Mikkelin Jukurit30.10.2007 (laina)30.8.2007Ilkka VaarasuoJYP, Jyväskylä →Mikkelin Jukurit200826.7.2007Simo KarjalainenSaiPa A, Lappeenranta →Mikkelin JukuritTry-Out15.6.2007Teemu MetsoHokki, Kajaani →Mikkelin Jukurit200823.5.2007Jani TossavainenHeKi, Heinola →Mikkelin Jukurit200823.5.2007Jussi-Mikko MakkonenKiekko-Vantaa, Vantaa →Mikkelin Jukurit200811.5.2007Jukka KuusivuoriFPS, Forssa →Mikkelin JukuritTry-Out11.5.2007Jesse UronenJokerit, Helsinki →Mikkelin Jukurit200818.4.2007Joni MyllykoskiHokki, Kajaani →Mikkelin Jukurit200818.4.2007Olli-Pekka KomulainenSaPKo, Savonlinna →Mikkelin Jukurit200818.4.2007Kalle MäkinenJYP, Jyväskylä (A-nuorten Sm-liiga) →Mikkelin Jukurit2008

 Lähteet 

Aiheesta muualla
 Jukureiden kotisivut
 Jatkoaika.com
 SarvisClubin nettisivut
 Lasse Kanervan paita nostettiin 26.10.2007 Jukurit-Jokipojat ottelussa Mikkelin jäähallin kattoon - (video youtubessa)

2007–2008